CELEX: 62015TN0346
Language: fi
Date: 2015-06-18 00:00:00
Title: Asia T-346/15: Kanne 18.6.2015 – Bank Tejarat v. neuvosto

14.9.2015   
            
            
               FI
            
            
               Euroopan unionin virallinen lehti
            
            
               C 302/62
            
         Kanne 18.6.2015 – Bank Tejarat v. neuvosto
   (Asia T-346/15)
   (2015/C 302/77)
   Oikeudenkäyntikieli: englanti
   
      Asianosaiset
   
   
      Kantaja: Bank Tejarat (Teheran, Iran) (edustajat: solicitor S. Zaiwalla, solicitor P. Reddy, solicitor A. Meskarian, M. Brindle, QC, ja barrister R. Blakeley)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 7.4.2015 annetun neuvoston päätöksen (YUTP) 2015/556 (EUVL 2015 L 92, s. 101) kantajaa koskevin osin
            
         
               —
            
            
               kumoamaan Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 7.4.2015 annetun neuvoston täytäntöönpanoasetuksen (EU) 2015/549 (EUVL 2015 L 92, s. 12) kantajaa koskevin osin
            
         
               —
            
            
               velvoittamaan neuvoston korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste, joka perustuu SEUT 266 artiklan rikkomiseen
               
                           —
                        
                        
                           Riidanalaiset toimet rikkovat SEUT 266 artiklaa, koska neuvosto ei ole toteuttanut Euroopan unionin yleisen tuomioistuimen tuomion T-176/12 noudattamiseksi tarvittavia toimenpiteitä.
                        
                     
         
               2)
            
            
               Toinen kanneperuste, joka perustuu oikeusvoimaperiaatteen loukkaamiseen
               
                           —
                        
                        
                           Riidanalaiset toimet loukkaavat oikeusvoimaperiaatetta ja/tai oikeusvarmuuden periaatetta ja/tai tuomioistuinten päätösten lopullisuuden periaatetta.
                        
                     
         
               3)
            
            
               Kolmas kanneperuste, joka perustuu tehokkaan oikeussuojan periaatteen loukkaamiseen
               
                           —
                        
                        
                           Riidanalaisten toimien toteuttaminen loukkaa tehokkuusperiaatetta, tehokkaan oikeussuojan periaatetta sekä Euroopan unionin perusoikeuskirjan 47 artiklaan ja Euroopan ihmisoikeussopimuksen 6 ja 13 artiklaan perustuvia kantajan oikeuksia, koska näillä toimilla tehdään unionin tuomioistuimen tuomio T-176/12 tehottomaksi.
                        
                     
         
               4)
            
            
               Neljäs kanneperuste, joka perustuu hyvän hallinnon periaatteen loukkaamiseen
               
                           —
                        
                        
                           Riidanalaiset toimet loukkaavat kantajan oikeutta hyvään hallintoon, koska neuvosto ei ole kohdellut kantajaa puolueettomasti eikä oikeudenmukaisesti.
                        
                     
         
               5)
            
            
               Viides kanneperuste, joka perustuu maineen kunnioittamisen ja omaisuudensuojan periaatteen loukkaamiseen
               
                           —
                        
                        
                           Riidanalaiset toimet loukkaavat perusoikeuskirjan 7 ja 17 artiklaan ja/tai Euroopan ihmisoikeussopimuksen 8 artiklaan ja saman sopimuksen ensimmäisen lisäpöytäkirjan 1 artiklaan sekä suhteellisuusperiaatteeseen perustuvia kantajan oikeuksia.
                        
                     
         
               6)
            
            
               Kuudes kanneperuste, joka perustuu perusteluvelvollisuuden laiminlyöntiin
               
                           —
                        
                        
                           Neuvosto ei ole perustellut riidanalaisia toimia riittävästi, joten kantaja ei ole voinut vastata asianmukaisesti neuvoston väitteisiin.
                        
                     
         
               7)
            
            
               Seitsemäs kanneperuste, joka perustuu ilmeiseen arviointivirheeseen
               
                           —
                        
                        
                           Nimeämisen aineelliset perusteet eivät ole missään tapauksessa täyttyneet ja neuvosto on tehnyt ilmeisen arviointivirheen toteuttaessaan riidanalaiset toimet, koska perusteluihin sisältyvät väitteet ovat vääriä eivätkä nimeämisperusteet täyty.